title: 2014/479/EU: Sklep Sveta z dne 14. julija 2014 o uskladitvi nadomestil iz Sklepa 2007/829/ES o pravilih, ki se uporabljajo za nacionalne strokovnjake in vojaške uslužbence, dodeljene generalnemu sekretariatu Sveta

text:
               21.7.2014

               SL

               Uradni list Evropske unije

               L 215/2

         SKLEP SVETA
   z dne 14. julija 2014
   o uskladitvi nadomestil iz Sklepa 2007/829/ES o pravilih, ki se uporabljajo za nacionalne strokovnjake in vojaške uslužbence, dodeljene generalnemu sekretariatu Sveta

      (2014/479/EU)

   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 41(1) Pogodbe,
   ob upoštevanju Pogodbe o delovanju Evropske unije in zlasti člena 240(2) Pogodbe,
   ob upoštevanju Sklepa Sveta 2007/829/ES z dne 5. decembra 2007 o pravilih, ki se uporabljajo za nacionalne strokovnjake in vojaške uslužbence, dodeljene generalnemu sekretariatu Sveta, in zlasti člena 15(6) Sklepa (1),
   ob upoštevanju naslednjega:

               (1)

               Člen 15(6) Sklepa 2007/829/ES določa, da se dnevna in mesečna nadomestila nacionalnih strokovnjakov in vojaških uslužbencev, dodeljenih generalnemu sekretariatu Sveta, vsako leto uskladijo brez učinka za nazaj na podlagi prilagoditve osnovnih plač uradnikov Unije v Bruslju in Luxembourgu.

               (2)

               Uredba (EU) št. 423/2014 Evropskega parlamenta in Sveta (2) je z učinkom od 1. julija 2012 uskladila osebne prejemke in pokojnine uradnikov in drugih uslužbencev Unije za 0,8 %.

               (3)

               Sklep2007/829/EU bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2007/829/ES se spremeni:

               1.

               v členu 15(1) se zneska 31,92 EUR in 127,65 EUR nadomestita z zneskoma 32,18 EUR oziroma 128,67 EUR;

               2.

               v členu 15(2) se tabela nadomesti z naslednjim:

                           „Razdalja med matičnim krajem in krajem dodelitve (v km)

                           Znesek v EUR

                           0–150

                           0,00

                           > 150

                           82,70

                           > 300

                           147,03

                           > 500

                           238,95

                           > 800

                           385,98

                           > 1 300

                           606,55

                           > 2 000

                           726,04“

         Člen 2
   Ta sklep začne veljati prvi dan meseca, ki sledi mesecu, v katerem je bil sprejet.

      V Bruslju, 14. julija 2014

            Za Svet

            Predsednik

         M. MARTINA

      (1)  UL L 327, 13.12.2007, str. 10.

      (2)  Uredba (EU) št. 423/2014 Evropskega parlamenta in Sveta z dne 16. aprila 2014 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2012 (UL L 129, 30.4.2014, str. 12).


title: Sklep Sveta z dne 22. decembra 1994 o sklenitvi sporazumov doseženih v Urugvajskem krogu večstranskih pogajanj (1986 – 1994), v imenu Evropske skupnosti, v zvezi z zadevami, ki so v njeni pristojnosti

text:
Pomembno pravno obvestilo

|

31994D0800

Uradni list L 336 , 23/12/1994 str. 0001 - 0002

		Sklep Svetaz dne 22. decembra 1994o sklenitvi sporazumov doseženih v Urugvajskem krogu večstranskih pogajanj (1986 – 1994), v imenu Evropske skupnosti, v zvezi z zadevami, ki so v njeni pristojnosti(94/800/ES)SVET EVROPSKE SKUPNOSTI JEob upoštevanju Pogodbe o ustanovitvi Evropske skupnosti in zlasti členov 43, 54, 57, 66, 75, 84(2), 99, 100, 100a, 113 in 235, v povezavi z drugim pododstavkom člena 228(3) Pogodbe,ob upoštevanju predloga Komisije,ob upoštevanju mnenja Ekonomsko-socialnega odbora [1],ob upoštevanju privolitve Evropskega parlamenta [2],ker so se večstranska trgovinska pogajanja, ki so se začela v okviru GATT na podlagi Deklaracije ministrov, sprejete v Punti del Este dne 20. septembra 1986, pripeljala do Sklepne listine, ki zajema rezultate Urugvajskega kroga večstranskih trgovinskih pogajanj;ker so predstavniki Skupnosti in držav članic dne 15. aprila 1994v Marakešu podpisali Sklepno listino, ki zajema rezultate Urugvajskega kroga večstranskih trgovinskih pogajanj, in, ob pogoju sklenitve, Sporazum o ustanovitvi Svetovne trgovinske organizacije;ker vzajemne koncesije in obveze, za katere se je pogajala Komisija v imenu Evropske skupnosti in njenih držav članic, kakor so zajete v Sklepni listini, skupaj predstavljajo zadovoljiv in uravnotežen izid;ker so številne vzajemne koncesije in obveze, za katere so se pogajale Komisija v imenu Evropske skupnosti in njenih držav članic ter nekatere države, stranke v pogajanjih, nadalje opredeljene v posebnih večstranskih sporazumih v Prilogi 4 k Sporazumu o ustanovitvi Svetovne trgovinske organizacije;ker so bile nekatere od teh koncesij in obvez sprejete v dvostranskih pogajanjih z Urugvajem o govejem mesu, ki so potekala vzporedno z Urugvajskim krogom;ker pristojnost Skupnosti, da sklepa mednarodne sporazume, ne izhaja le iz izrecne pravice, ki jo podeljuje Pogodba, temveč lahko izhaja tudi iz drugih določb Pogodbe in aktov, ki so jih sprejele institucije Skupnosti na podlagi teh določb;ker v primerih, kadar so bila sprejeta pravila Skupnosti za dosego ciljev Pogodbe, države članice ne smejo sprejemati obvez zunaj okvira skupnih institucij, ki bi lahko vplivale na ta pravila ali spremenile področje njihove uporabe;ker spada v skladu s členom 113 Pogodbe del obvez, ki jih vsebuje Sporazum o ustanovitvi Svetovne trgovinske organizacije, vključno z njegovimi prilogami, v pristojnost Skupnosti; ker nadalje nekatere preostale omenjene obveze vplivajo na pravila Skupnosti, sprejeta na podlagi členov 43, 54, 57, 66, 75, 84(2), 99, 100, 100a in 235 in lahko zato o njih sklepa le Skupnost;ker je zlasti uporaba členov 100 in 235 Pogodbe kot pravnih podlag za ta sklep upravičena v tolikšni meri, kolikor Sporazum o ustanovitvi Svetovne trgovinske organizacije, vključno z njegovimi prilogami, vpliva na Direktivo Sveta 90/434/EGS z dne 23. julija 1990 o skupnem sistemu obdavčitve za združitve, delitve, prenose sredstev in zamenjave kapitalskih deležev družb iz različnih držav članic [3], in Direktivo Sveta 90/435/EGS z dne 23. julija 1990 o skupnem sistemu obdavčitve matičnih družb in odvisnih družb iz različnih držav članic [4], ki temeljita na členu 100 Pogodbe, ter na Uredbo Sveta (ES) št. 40/94 z dne 20. decembra 1993 o znamki Skupnosti [5], ki temelji na členu 235 Pogodbe;ker ni bil sprejet še noben pravni akt Skupnosti na podlagi člena 73c Pogodbe;ker Sporazum o ustanovitvi Svetovne trgovinske organizacije, vključno z njegovimi prilogami, po svoji naravi ni takšen, da bi se nanj sodišča Skupnosti ali držav članic neposredno sklicevala,SKLENIL:Člen 11. V imenu Evropske skupnosti se odobrijo naslednji večstranski sporazumi in pravni akti za tisti njihov del, ki spada s pristojnost Evropske skupnosti:- Sporazum o ustanovitvi Svetovne trgovinske organizacije in tudi sporazumi v prilogah 1, 2 in 3 k temu sporazumu,- ministrski sklepi in deklaracije ter Dogovor o obvezi pri finančnih storitvah, ki so v Sklepni listini Urugvajskega kroga.2. Besedila sporazumov in aktov iz tega člena so priložena temu sklepu.3. Predsednik Sveta je pooblaščen, da imenuje osebo, ki je pooblaščena za sprejetje ukrepa, predvidenega v členu XIV Sporazuma o ustanovitvi Svetovne trgovinske organizacije, ki zavezuje Evropsko skupnost za ta del sporazuma, ki spada v njeno pristojnost.Člen 21. V imenu Evropske skupnosti se odobrijo večstranski sporazumi v Prilogi 4 k Sporazumu o ustanovitvi Svetovne trgovinske organizacije za tisti njihov del, ki spada v pristojnost Evropske skupnosti.2. Besedila sporazumov iz tega člena so priložena temu sklepu.3. Predsednik Sveta je pooblaščen, da imenuje osebo, ki je pooblaščena za sprejetje ukrepov, predvidenih v sporazumih iz tega člena, ki zavezuje Evropsko skupnost za ta del sporazumov, ki spada v njeno pristojnost.Člen 31. V imenu Evropske skupnosti se odobri Sporazum o govejem mesu, sklenjen z Urugvajem.2. Besedilo navedenega sporazuma je priloženo temu sklepu.3. Predsednik Sveta je pooblaščen, da imenuje osebo, ki je pooblaščena za podpis Sporazuma, ki zavezuje Evropsko skupnost.V Bruslju, 22. decembra 1994Za SvetPredsednikH. Seehofer[1] Mnenje dano dne 23. novembra 1994 (še ni bilo objavljeno v Uradnem listu).[2] Privolitev dana dne 14. decembra 1994 (še ni bila objavljeno v Uradnem listu).[3] UL L 225, 20.8.1990, str. 1.[4] UL L 225, 20.8.1990, str. 6.[5] UL L 11, 14.1.1994, str. 1.--------------------------------------------------


title: 2014/780/EU: Sklep Sveta z dne 7. novembra 2014 o imenovanju luksemburškega člana Evropskega ekonomsko-socialnega odbora

text:
               12.11.2014

               SL

               Uradni list Evropske unije

               L 327/5

         SKLEP SVETA
   z dne 7. novembra 2014
   o imenovanju luksemburškega člana Evropskega ekonomsko-socialnega odbora

      (2014/780/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga luksemburške vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1). S Sklepom Sveta 2012/694/EU (2) je bil Christophe ZEEB 7. novembra 2012 imenovan za člana do 20. septembra 2015.

               (2)

               Zaradi konca mandata Christopha ZEEBA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Henri WAGENER, Conseiller à la Fedil-Business Federation Luxembourg, se za preostanek mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 7. novembra 2014

            Za Svet

            Predsednik

         P. C. PADOAN

      (1)  UL L 251, 25.9.2010, str. 8.

      (2)  Sklep Sveta 2012/694/EU z dne 7. novembra 2012 o imenovanju luksemburškega člana Evropskega ekonomsko-socialnega odbora (UL L 310, 9.11.2012, str. 50).


title: Sklep št. 1622/2006/ES Evropskega parlamenta in Sveta z dne 24. oktobra 2006 o vzpostavitvi aktivnosti Skupnosti za dogodek Evropske prestolnice kulture za leta 2007 do 2019

text:
               3.11.2006

               SL

               Uradni list Evropske unije

               L 304/1

      SKLEP št. 1622/2006/ES EVROPSKEGA PARLAMENTA IN SVETA

   z dne 24. oktobra 2006
   o vzpostavitvi aktivnosti Skupnosti za dogodek Evropske prestolnice kulture za leta 2007 do 2019
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 151 Pogodbe,
   ob upoštevanju predloga Komisije,
   ob upoštevanju mnenja Odbora regij (1),
   v skladu s postopkom, določenim v členu 251 Pogodbe (2),
   ob upoštevanju naslednjega:

               (1)

               Sklep št. 1419/1999/ES Evropskega parlamenta in Sveta (3) je vzpostavil aktivnost Skupnosti za dogodek Evropske prestolnice kulture v letih 2005 do 2019.

               (2)

               Študija rezultatov, ki jih je dosegel dogodek Evropskega mesta kulture do leta 2004, je pokazala, da je imel dogodek pozitiven vpliv v smislu medijskega odziva, razvoja kulture in turizma ter pomembnosti, ki jo imenovanju njihovega mesta pripisujejo prebivalci; vendar pa je to aktivnost potrebno še izboljšati, zlasti pri doseganju trajnostnega učinka za kulturni razvoj zadevnega mesta in regije.

               (3)

               Z možnostjo, da mesta vključijo svojo okoliško regijo, vključno z vsemi otoki, se lahko doseže širša javnost in vpliv dogodka se lahko poveča.

               (4)

               Interesne skupine za izvedbo dogodka so poudarile težave v izbirnem postopku, določenem v Sklepu št. 1419/1999/ES, in predlagale spremljanje predlogov z namenom okrepitve njihove evropske razsežnosti, povečanja konkurenčnosti in ponovne opredelitve vloge izbirnega sveta.

               (5)

               Zaradi pomena in vpliva Evropske prestolnice kulture je potrebno vzpostaviti mešani izbirni postopek, ki vključuje nacionalno in evropsko raven, ter okrepiti spremljanje in svetovanje, z namenom vključitve nacionalnega vidika in okrepitve evropske razsežnosti.

               (6)

               Pripravljalna faza dogodka je bistvenega pomena za njegov uspeh v skladu s cilji aktivnosti.

               (7)

               Za zagotovitev evropske dodane vrednosti aktivnosti je po imenovanju potrebna faza spremljanja, v kateri se, prvič, skrbi za izpolnjevanje kriterijev, določenih za kulturni program, ter se, drugič, nudi strokovno svetovanje in pomoč.

               (8)

               Ustanovi se svet sestavljen iz šestih nacionalnih in sedmih evropskih strokovnjakov; celotni svet, ki šteje trinajst strokovnjakov („izbirni svet“), nadzoruje fazo izbora vse do imenovanja mesta; le sedem evropskih strokovnjakov sveta („nadzorni in svetovalni odbor“) pa spremlja nadzorni postopek in svetuje Evropskim prestolnicam kulture med fazo spremljanja vse do samega dogodka.

               (9)

               Za podporo in pomoč, tako kandidatom kakor tudi imenovanim mestom, se vzpostavi spletna stran „Evropska prestolnica kulture“ (prijava, izbira, izvajanje in povezave), ki jo vzdržuje in redno posodablja Komisija.

               (10)

               Pomembno je spodbuditi širjenje dobre prakse, zlasti za zagotovitev evropske dodane vrednosti aktivnosti. Mrežo uradnih Evropskih prestolnic kulture naj se zato spodbuja k prevzemanju dejavne vloge pri izmenjavi svojih izkušenj in najboljših praks z bodočimi Evropskimi prestolnicami kulture, zlasti z izmenjavami med fazo priprave.

               (11)

               Pomembno je, da se kakovost programa v smislu doseganja ciljev in kriterijev aktivnosti, še zlasti evropske dodane vrednosti, nagradi s podelitvijo denarne nagrade.

               (12)

               Za zagotovitev dolgoročnega učinka dogodka Evropske prestolnice kulture je zaželeno, da se uporabijo pobude ter ustvarjene strukture in zmogljivosti kot podlaga za strategijo trajnega razvoja kulture zadevnih mest.

               (13)

               Za zagotovitev sodelovanja tretjih držav pri evropskih kulturnih pobudah bi bilo treba ustvariti Evropski mesec kulture (4) ali razmisliti o primerljivi pobudi.

               (14)

               Za izvedbo procesa imenovanja, določenega v tem sklepu, je potrebno obdobje šestih let; tega obdobja šestih let pa ni mogoče zagotoviti za leti 2011 in 2012, saj ta sklep začne veljati leta 2007. Za omenjeni leti je torej predviden proces imenovanja.

               (15)

               Zaradi jasnosti bi bilo treba Sklep št. 1419/1999/ES razveljaviti in nadomestiti s tem sklepom –

         SKLENILA:
   Člen 1
   Predmet
   Aktivnost Skupnosti, imenovana „Evropska prestolnica kulture“, se vzpostavi z namenom opozoriti na bogastvo in raznolikost evropskih kultur ter njihove skupne značilnosti, kakor tudi spodbuditi boljše medsebojno razumevanje med evropskimi državljani.
   Člen 2
   Dostop do aktivnosti
   1.   Mesta v državah članicah in državah, ki bodo k Evropski uniji pristopile po 31. decembru 2006, so upravičena do imenovanja za Evropske prestolnice kulture za eno leto, po vrstnem redu, kakor je določen v Prilogi.
   2.   Imenovanje se nanaša na eno mesto v vsaki državi članici, navedeni v seznamu Priloge.
   Kronološki vrstni red, določen v navedenem seznamu, se lahko spremeni na podlagi medsebojnega dogovora zadevnih držav članic.
   Člen 3
   Prijave
   1.   Vsaka prijava vključuje kulturni program z evropsko razsežnostjo, ki temelji predvsem na kulturnem sodelovanju, v skladu s cilji in aktivnostjo iz člena 151 Pogodbe.
   2.   Kulturni program dogodka se pripravi posebej za leto Evropske prestolnice kulture, s poudarkom na evropski dodani vrednosti in v skladu z merili, določenimi v členu 4.
   3.   Program je v skladu z vsemi nacionalnimi kulturnimi strategijami ali politiko zadevne države članice ali, kadar je po institucionalnih dogovorih države članice primerno, z vsemi regionalnimi kulturnimi strategijami, pod pogojem, da takšna strategija ali politika nima namena omejiti števila mest, ki se lahko na podlagi tega sklepa štejejo za upravičena do imenovanja za Evropske prestolnice kulture.
   4.   Program traja eno leto. V ustrezno utemeljenih primerih se imenovana mesta lahko odločijo za krajše obdobje.
   5.   Vzpostavi se medsebojna povezanost med programi imenovanih mest v istem letu.
   6.   Mesta lahko v svoj program vključijo svojo okoliško regijo.
   Člen 4
   Kriteriji kulturnih programov
   Kulturni program izpolnjuje naslednje kriterije, določene v dve skupini, imenovani „evropska razsežnost“ ter „mesto in državljani“:

               1.

               glede „evropske razsežnosti“ program:

                           (a)

                           spodbuja sodelovanje med kulturnimi izvajalci, umetniki in mesti iz zadevnih držav članic in drugih držav članic na katerem koli kulturnem področju;

                           (b)

                           opozarja na bogastvo kulturne raznolikosti v Evropi;

                           (c)

                           v ospredje postavlja skupne vidike evropskih kultur;

               2.

               glede „mesta in državljanov“ program:

                           (a)

                           spodbuja sodelovanje državljanov, živečih v mestu in njegovi okolici, ter povečuje njihovo zanimanje kakor tudi zanimanje državljanov iz tujine;

                           (b)

                           predstavlja trajnosten in sestavni del dolgoročnega kulturnega in socialnega razvoja mesta.

         Člen 5
   Oddaja prijav
   1.   Razpis za oddajo prijav objavi vsaka zadevna država članica najpozneje šest let pred predvidenim začetkom zadevnega dogodka.
   Vsak razpis za oddajo prijav, namenjen mestom, ki kandidirajo za naziv, se sklicuje na kriterije, določene v členu 4, in navodila, ki so na razpolago na spletni strani Komisije.
   Rok za predložitev prijav v okviru vsakega od teh razpisov za oddajo prijav je najpozneje deset mesecev po njegovi objavi.
   Prijava, predložena na podlagi razpisa za oddajo prijav, predstavlja osnutek programa, ki ga mesto, ki kandidira, namerava izvesti v zadevnem letu.
   2.   Zadevne države članice prijave uradno sporočijo Komisiji.
   Člen 6
   Izbirni svet
   1.   Za vsako zadevno državo članico se ustanovi izbirni svet, da oceni prijave mest, ki kandidirajo. Vsak izbirni svet priporoči nominacijo enega mesta s strani zadevne države članice.
   2.   Vsak izbirni svet sestavlja trinajst članov. Sedem članov predlagajo osebe, ki jih imenujejo evropske institucije, kakor je določeno v členu 4. Preostalih šest članov predlaga zadevna država članica, ob posvetovanju s Komisijo. Zadevna država članica nato imenuje izbirni svet. Izbirni svet izmed oseb, ki jih predlagajo Evropski parlament, Svet, Komisija in Odbor regij, imenuje svojega predsednika.
   3.   Člani izbirnega sveta so neodvisni strokovnjaki brez navzkrižja interesov glede mest, ki so se odzvala na razpis za oddajo prijav, in z veliko izkušnjami ter strokovnim poznavanjem kulture, kulturnega razvoja mest ali organizacije Evropske prestolnice kulture.
   4.   Evropske institucije imenujejo člane izbirnih svetov za tri leta, kakor sledi: dva člana imenuje Evropski parlament, dva Svet, dva Komisija in enega Odbor regij. Izjemoma v prvem letu veljavnosti tega sklepa dva strokovnjaka imenuje Komisija za eno leto, dva Evropski parlament za dve leti, dva Svet za tri leta in enega Odbor regij za tri leta.
   Člen 7
   Predizbor
   1.   Vsaka zadevna država članica skliče ustrezni izbirni svet iz člena 6 za predizborni sestanek najpozneje pet let pred predvidenim začetkom dogodka.
   2.   Izbirni svet oceni prijave mest, prijavljenih na razpis za oddajo prijav, na podlagi kriterijev, določenih v členu 4.
   Izbirni svet določi seznam mest kandidatov v ožjem izboru, ki so se uvrstili v nadaljnji izbor, in predloži prijave mest kandidatov, ter priporočila mestom kandidatom iz ožjega seznama mest kandidatov.
   3.   Izbirni svet predloži svoje poročilo zadevni državi članici in Komisiji. Vsaka zadevna država članica uradno potrdi ožji izbor, ki temelji na poročilu izbirnega sveta.
   Člen 8
   Končni izbor
   1.   Mesta kandidati iz ožjega izbora dopolnijo svoje prijave in jih pošljejo zadevnim državam članicam, ki jih nato pošljejo Komisiji.
   2.   Devet mesecev po sestanku za predizbor skliče vsaka zadevna država članica ustrezen izbirni svet za končni izbor.
   3.   Izbirni svet oceni dopolnjene programe mest kandidatov iz ožjega izbora na podlagi kriterijev te aktivnosti in priporočil, ki jih pripravi svet na predizbornem sestanku.
   4.   Izbirni svet prav tako pripravi poročilo o programih mest kandidatov iz ožjega izbora skupaj s priporočilom za nominacijo enega mesta iz zadevne države članice za Evropsko prestolnico kulture.
   Poročilo vsebuje tudi priporočila izbranemu mestu v zvezi z napredkom in ukrepi, ki jih je treba izvesti do določenega leta, če ga Svet imenuje za Evropsko prestolnico kulture.
   Poročilo se predloži zadevni državi članici in Komisiji. Objavi se na spletni strani Komisije.
   Člen 9
   Imenovanje
   1.   Vsaka zadevna država članica nominira eno mesto za Evropsko prestolnico kulture in to uradno sporoči Evropskemu parlamentu, Svetu, Komisiji ter Odboru regij najpozneje štiri leta pred predvidenim začetkom dogodka.
   Uradnemu obvestilu je treba priložiti obrazložitev nominacije, ki temelji na poročilih izbirnega sveta.
   Pri nominaciji se upoštevajo priporočila, ki jih je predložil izbirni svet.
   2.   Evropski parlament lahko pošlje mnenje Komisiji najpozneje tri mesece po prejemu nominacij zadevnih držav članic.
   3.   Svet, ki deluje v skladu s priporočilom Komisije, sestavljenim ob upoštevanju mnenja Evropskega parlamenta in obrazložitev na podlagi poročil izbirnih svetov, uradno imenuje zadevna mesta za Evropske prestolnice kulture za tisto leto, za katerega so bila nominirana.
   Člen 10
   Nadzorni in svetovalni odbor
   1.   Ustanovi se nadzorni in svetovalni odbor za spremljanje izvajanja ciljev in kriterijev aktivnosti ter za podporo in svetovanje Evropskim prestolnicam kulture v času od njihovega imenovanja do začetka dogodka Evropska prestolnica kulture.
   2.   Odbor je sestavljen iz sedmih strokovnjakov, ki jih predlagajo Evropski parlament, Svet, Komisija in Odbor regij, kakor je določeno v členu 6(4). Poleg tega lahko zadevna država članica, ki jo to zadeva, v odbor predlaga opazovalca.
   3.   Zadevna mesta najpozneje tri mesece pred sejami odbora Komisiji predložijo poročila o napredku.
   4.   Komisija skliče odbor in predstavnike zadevnega mesta. Odbor se skliče ob dveh priložnostih: zato da svetuje in preuči priprave na dogodek in da pomaga mestom pri izdelavi visoko kakovostnega programa z močno evropsko razsežnostjo. Njegova prva seja se skliče najpozneje dve leti pred dogodkom; druga seja se skliče najpozneje osem mesecev pred dogodkom.
   5.   Po vsaki seji odbor izda poročilo o stanju priprav na dogodek in o morebitnih potrebnih nadaljnjih ukrepih. Poročila namenijo posebno pozornost evropski dodani vrednosti dogodka v skladu z merili, navedenimi v členu 4, in priporočili iz poročil izbirnega sveta ter nadzornega in svetovalnega odbora.
   6.   Poročila se predložijo Komisiji in mestom ter zadevnim državam članicam. Objavijo se tudi na spletni strani Komisije.
   Člen 11
   Nagrada
   Na osnovi poročila, ki ga izda nadzorni in svetovalni odbor po drugi seji, kakor je zapisano v členu 10(4), se mestom, ki jih je imenovala Komisija, podeli denarna nagrada v čast Meline Mercouri, pod pogojem, da ta mesta izpolnjujejo kriterije iz člena 4 in izvajajo priporočila izbirnega sveta ter nadzornega in svetovalnega odbora. Nagrada se podeli v celoti najpozneje tri mesece pred začetkom zadevnega leta.
   Člen 12
   Vrednotenje
   Vsako leto Komisija zagotovi zunanje in neodvisno vrednotenje rezultatov dogodka Evropske prestolnice kulture iz prejšnjega leta v skladu s cilji in kriteriji aktivnosti, določenimi v tem sklepu.
   Komisija predloži poročilo o navedenem vrednotenju Evropskemu parlamentu, Svetu in Odboru regij do konca leta, ki sledi dogodku Evropska prestolnica kulture.
   Člen 13
   Razveljavitev
   Sklep št. 1419/1999/ES se razveljavi. Vendar se ta sklep še naprej uporablja za mesta, imenovana za Evropske prestolnice kulture za leta 2007, 2008 in 2009.
   Člen 14
   Prehodne določbe
   1.   Mesta, imenovana za Evropske prestolnice kulture za leto 2010 na podlagi Sklepa št. 1419/1999/ES, so predmet postopka spremljanja, določenega v členu 10 tega sklepa. Komisija podeli nagrado imenovanim mestom na podlagi člena 11 tega sklepa.
   2.   Z odstopanjem od členov 3 do 9 se nominacije za Evropske prestolnice kulture, ki se nanašajo na leti 2011 in 2012, obravnavajo po naslednjem postopku odločanja:

               1.

               Mesta v državah članicah so imenovana za Evropsko prestolnico kulture, kakor je določeno v Prilogi.

               2.

               Vsaka država članica, kakor je določeno v Prilogi, predloži nominacijo za eno ali več mest Evropskemu parlamentu, Svetu, Komisiji in Odboru regij.

               3.

               Nominacija se predloži najpozneje štiri leta pred predvidenim začetkom zadevnega dogodka in je lahko predložena skupaj s priporočilom zadevne države članice.

               4.

               Komisija vsako leto sestavi izbirni svet, ki predloži poročilo o nominaciji ali nominacijah, ocenjenih z vidika ciljev in značilnosti te aktivnosti.

               5.

               Izbirni svet sestavlja sedem neodvisnih oseb, ki so vodilni strokovnjaki na kulturnem področju, od katerih dva imenuje Evropski parlament, dva Svet, dva Komisija in enega Odbor regij.

               6.

               Izbirni svet predloži svoje poročilo Komisiji, Evropskemu parlamentu in Svetu.

               7.

               Evropski parlament lahko Komisiji pošlje mnenje o nominaciji ali nominacijah najpozneje tri mesece po prejemu poročila.

               8.

               Svet, ki deluje v skladu s priporočilom Komisije, sestavljenim ob upoštevanju mnenja Evropskega parlamenta in poročila izbirnega sveta, uradno imenuje zadevno mesto za Evropsko prestolnico kulture za tisto leto, za katerega je bilo nominirano.

         3.   Z odstopanjem od člena 4 se kriteriji iz člena 3 in Priloge II k Sklepu št. 1419/1999/ES uporabijo v primeru Evropskih prestolnic kulture za leta 2010, 2011 in 2012, razen če se zadevno mesto odloči, da bo svoj program sestavilo po kriterijih iz člena 4 tega sklepa.
   Člen 15
   Začetek veljavnosti
   Ta sklep začne veljati dvajseti dan po objavi v Uradnem listu Evropske unije.
   Ta sklep se uporablja od 1. januarja 2007, z izjemo člena 5, ki se uporablja od 23. novembra 2006.

      V Strasbourgu, 24. oktobra 2006

            Za Evropski parlament

            Predsednik

         J. BORRELL FONTELLES

            Za Svet

            Predsednik

         P. LEHTOMÄKI

      (1)  UL C 115, 16.5.2006, str. 56.

      (2)  Mnenje Evropskega parlamenta z dne 5. aprila 2006 (še ni objavljeno v Uradnem listu) in Sklep Sveta z dne 25. septembra 2006.

      (3)  UL L 166, 1.7.1999, str. 1. Sklep, kakor je bil spremenjen s Sklepom št. 649/2005/ES (UL L 117, 4.5.2005, str. 20).

      (4)  Sklepi ministrov za kulturo z zasedanja Sveta z dne 18. maja 1990 v zvezi s prihodnjimi pogoji imenovanja za „Evropsko mesto kulture“ in Evropski mesec kulture (UL C 162, 3.7.1990, str. 1).

      PRILOGA
      Vrstni red kroga upravičencev pri nominiranju za „Evropsko prestolnico kulture“ (1)

                  2007

                  Luksemburg

                  Romunija (2)

                  2008

                  Združeno kraljestvo

                  2009

                  Avstrija

                  Litva

                  2010

                  Nemčija

                  Madžarska

                  2011

                  Finska

                  Estonija

                  2012

                  Portugalska

                  Slovenija

                  2013

                  Francija

                  Slovaška

                  2014

                  Švedska

                  Latvija

                  2015

                  Belgija

                  Češk

                  2016

                  Španija

                  Poljska

                  2017

                  Danska

                  Ciper

                  2018

                  Nizozemska

                  Malta

                  2019

                  Italija

                  Bolgarija (3)

         (1)  Irska je bila upravičena, da predlaga Evropsko prestolnico kulture za leto 2005, Grčija pa za leto 2006.

         (2)  V skladu s Sklepom št. 1419/1999/ES je bilo romunsko mesto Sibiu imenovano za Evropsko prestolnico kulture za leto 2007.

         (3)  Glede na svoj pristop k EU bo Bolgarija sodelovala pri dogodku Evropska prestolnica kulture leta 2019.


title: Sklep Komisije z dne 6. februarja 2004 o prilagoditvi mejnih vrednosti iz člena 157(b) in člena 158(1)(a) in (c) Uredbe (ES, Euratom) št. 2342/2002 o določitvi podrobnih pravil za izvajanje Finančne uredbe

text:
Pomembno pravno obvestilo

|

32004D0121

Uradni list L 036 , 07/02/2004 str. 0058 - 0058

		Sklep Komisijez dne 6. februarja 2004o prilagoditvi mejnih vrednosti iz člena 157(b) in člena 158(1)(a) in (c) Uredbe (ES, Euratom) št. 2342/2002 o določitvi podrobnih pravil za izvajanje Finančne uredbe(2004/121/ES)KOMISIJA EVROPSKIH SKUPNOSTI JE –ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti [1], in zlasti člena 271 Uredbe,ob upoštevanju naslednjega:(1) Člen 271(2) določa, da je treba mejne vrednosti, ki se uporabljajo za oddajo javnih naročil, prilagoditi vsaki dve leti v skladu z določbami direktiv o koordinaciji postopkov oddaje javnih naročil.(2) Protivrednosti mejnih vrednosti v eurih, določene v PPČ [2] v direktivah, ki se uporabljajo od 1. januarja 2004, so bile objavljene v Uradnem listu [3] –SKLENILA:Člen 1Protivrednosti mejnih vrednosti v eurih, ki se uporabljajo za oddajo javnih naročil, se prilagodijo, kakor je navedeno spodaj, z učinkom od 1. januarja 2004:Nova določitev vsaki dve leti | Mejna vrednost dne 1.1.2003 | Mejna vrednost dne 1.1.2004 |člen 157(b) | 6242028 EUR | 5923624 EUR |člen 158(1)(a) | 162293 EUR | 154014 EUR |člen 158(1)(c) | 6242028 EUR | 5923624 EUR |Člen 2Ta sklep začne veljati na dan objave v Uradnem listu Evropske unije. Računovodja Komisije o njem uradno obvesti druge institucije in organe.V Bruslju, 6. februarja 2004Za KomisijoMichaele SchreyerČlanica Komisije[1] UL L 357, 31.12.2002, str. 1.[2] Posebne pravice črpanja.[3] UL C 309, 19.12.2003, str. 14.--------------------------------------------------


title: 2014/81/EU: Sklep Sveta z dne 11. februarja 2014 o imenovanju nemškega nadomestnega člana Odbora regij

text:
               14.2.2014

               SL

               Uradni list Evropske unije

               L 44/50

      SKLEP SVETA

   z dne 11. februarja 2014
   o imenovanju nemškega nadomestnega člana Odbora regij
   (2014/81/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Ursule MÄNNLE se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, tj. do 25. januarja 2015, se za nadomestnega člana Odbora regij imenuje:

               —

               Dr. Franz RIEGER, Mitglied des Landtags.

         Člen 2
   Ta sklep začne veljati na dan sprejetja.

      V Bruslju, 11. februarja 2014

            Za Svet

            Predsednik

         E. VENIZELOS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: 2009/892/ES: Sklep sveta z dne 30. novembra 2009 o zagotavljanju makrofinančne pomoči Srbiji

text:
               5.12.2009

               SL

               Uradni list Evropske unije

               L 320/9

      SKLEP SVETA

   z dne 30. novembra 2009
   o zagotavljanju makrofinančne pomoči Srbiji
   (2009/892/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 308 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   po posvetovanju z Ekonomsko-finančnim odborom,
   ob upoštevanju naslednjega:

               (1)

               Odnosi med Srbijo in Evropsko unijo (EU) se razvijajo v okviru stabilizacijsko-pridružitvenega procesa in evropskega partnerstva. Srbija in Komisija sta 29. aprila 2008 podpisali stabilizacijsko-pridružitveni sporazum in začasni sporazum o trgovini in trgovinskih zadevah.

               (2)

               Od druge polovice leta 2008 srbsko gospodarstvo vedno bolj ogroža mednarodna finančna kriza, ki se kaže v upadu proizvodnje, znižanju davčnih prihodkov in naraščanju zunanjih finančnih potreb.

               (3)

               Stabilizacijo in okrevanje srbskega gospodarstva podpira finančna pomoč Mednarodnega denarnega sklada (MDS). Novembra 2008 so se srbski organi dogovorili z MDS o novem stand-by aranžmaju, ki je bil potrjen januarja 2009.

               (4)

               Po nadaljnjem poslabšanju gospodarskih razmer, potrebi po spremembi osnovnih gospodarskih predpostavk programa in večjih zunanjih finančnih potrebah je bil marca 2009 dosežen sporazum med Srbijo in MDS o spremembi stand-by aranžmaja v 3 milijarde EUR vreden program izplačil, ki ga je 15. maja 2009 odobril upravni odbor MDS.

               (5)

               V letih 2009 in 2010 namerava Skupnost zagotoviti instrument za predpristopno pomoč za proračunsko podporo v obliki donacij v skupnem znesku 100 milijonov EUR.

               (6)

               Glede na slabšanje gospodarskih razmer in napovedi je Srbija zaprosila za dodatno makrofinančno pomoč Skupnosti.

               (7)

               Glede na to, da ostaja v plačilni bilanci za leto 2010 vrzel v financiranju, je makrofinančna pomoč v trenutnih izrednih okoliščinah ustrezen odgovor na zahtevo Srbije po podpori za gospodarsko stabilizacijo v povezavi s sedanjim programom MDS. Po pričakovanjih naj bi sedanja finančna pomoč prispevala tudi k zmanjšanju proračunskih finančnih potreb.

               (8)

               Za zagotovitev učinkovite zaščite finančnih interesov Skupnosti, povezanih s sedanjo finančno pomočjo, mora Srbija določiti ustrezne ukrepe za preprečevanje goljufij, korupcije in drugih nepravilnosti, povezanih s to pomočjo, ter za boj proti tem pojavom, Komisija mora zagotoviti nadzorne mehanizme, Računsko sodišče pa revizije.

               (9)

               Sprostitev finančne pomoči Skupnosti ne vpliva na pristojnosti proračunskega organa.

               (10)

               To pomoč mora upravljati Komisija v posvetovanju z Ekonomsko-finančnim odborom.

               (11)

               Pogodba za sprejetje tega sklepa ne predvideva drugih pooblastil, razen tistih iz člena 308 –

         SKLENIL:
   Člen 1
   1.   Komisija da Srbiji na voljo makrofinančno pomoč v obliki posojila z najvišjim zneskom glavnice 200 milijonov EUR in najdaljšim povprečnim rokom zapadlosti 15 let, da bi podprla gospodarsko stabilizacijo Srbije ter zmanjšala njene plačilne bilance in proračunske potrebe, kot so opredeljene v sedanjem programu MDS.
   2.   V ta namen je Komisija pooblaščena, da si v imenu Evropske skupnosti izposodi potrebna sredstva.
   3.   Izplačevanje finančne pomoči Skupnosti upravlja Komisija, v tesnem sodelovanju z ekonomsko-finančnim odborom in na način, ki je skladen s sporazumi ali dogovori, doseženimi med MDS in Srbijo.
   4.   Finančna pomoč Skupnosti se da na voljo za obdobje dveh let, z začetkom na prvi dan po začetku veljavnosti Memoranduma o soglasju iz člena 2(1). Vendar pa se Komisija, če to zahtevajo okoliščine in po posvetovanju z Ekonomsko-finančnim odborom, lahko odloči, da to obdobje podaljša za največ eno leto.
   Člen 2
   1.   Komisija je pooblaščena, da se po posvetovanju z Ekonomsko-finančnim odborom dogovori s srbskimi organi o pogojih gospodarske politike, na podlagi katerih se zagotavlja makrofinančna pomoč Skupnosti in ki se opredelijo v Memorandumu o soglasju. Pogoji so v skladu s sporazumi ali dogovori, doseženimi med MDS in Srbijo. Podrobni finančni pogoji pomoči so določeni v sporazumu o posojilu, o katerem se dogovorijo Komisija in srbski organi.
   2.   Med izvajanjem finančne pomoči Skupnosti Komisija spremlja ustreznost srbskih finančnih ureditev, upravnih postopkov ter mehanizmov notranje in zunanje kontrole, ki zadevajo to pomoč.
   3.   Komisija redno preverja, ali so gospodarske politike Srbije v skladu s cilji pomoči Skupnosti ter ali se zadovoljivo izpolnjujejo dogovorjeni pogoji gospodarske politike. Pri tem Komisija tesno sodeluje z institucijami Bretton Woods in, kadar je to potrebno, Ekonomsko-finančnim odborom.
   Člen 3
   1.   Komisija da na voljo finančno pomoč Srbiji v dveh posojilnih obrokih v skladu s pogoji iz odstavka 2. Višina posojilnih obrokov bo določena v Memorandumu o soglasju.
   2.   Komisija se odloči glede začetka izplačevanja obrokov na podlagi zadovoljivega izpolnjevanja pogojev gospodarske politike, dogovorjenih v Memorandumu o soglasju. Drugi obrok se ne izplača pred iztekom treh mesecev po izplačilu prvega obroka.
   3.   Sredstva Skupnosti se izplačajo Nacionalni banki Srbije. V skladu z določbami, ki morajo biti jasno navedene v Memorandumu o soglasju, vključno s potrditvijo ostalih proračunskih finančnih potreb, se lahko njihova protivrednost v lokalni valuti nakaže zakladnici Srbije kot končnemu upravičencu.
   Člen 4
   1.   Dejavnosti Skupnosti v zvezi z izposojanjem in posojanjem iz tega sklepa se izvedejo v evrih z istim datumom valute in ne smejo Skupnosti vpletati v spreminjanje roka zapadlosti ali valutno ali obrestno tveganje ali kakršno koli drugo komercialno tveganje.
   2.   Na prošnjo Srbije Komisija sprejme ustrezne ukrepe, s katerimi zagotovi, da se klavzula o predčasnem poplačilu vključi v kreditne pogoje in se ujema z ustrezno klavzulo pogojev, ki veljajo za dejavnosti izposojanja.
   3.   Na prošnjo Srbije in kadar okoliščine dovoljujejo ugodnejšo obrestno mero posojil, lahko Komisija refinancira vsa ali del prvotno najetih posojil ali prestrukturira ustrezne finančne pogoje. Dejavnosti v zvezi z refinanciranjem ali prestrukturiranjem se izvedejo v skladu s pogoji iz odstavka 1 in nimajo za posledico podaljšanja povprečnega roka zapadlosti ali zvišanja zneska neodplačanega kapitala na dan refinanciranja ali prestrukturiranja.
   4.   Vse stroške, ki jih ima Skupnost in so neposredno povezani z dejavnostmi v zvezi z izposojanjem in posojanjem po tem sklepu, krije Srbija.
   5.   O razvoju dejavnosti iz odstavkov 2 in 3 se obvešča Ekonomsko-finančni odbor.
   Člen 5
   Zagotavljanje finančne pomoči Skupnosti poteka v skladu z določbami Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), in zadevnimi izvedbenimi pravili (2). Predvsem Memorandum o soglasju in sporazum o posojilu, ki se dogovorita s srbskimi organi, bosta določila ustrezne ukrepe Srbije za preprečevanje goljufij, korupcije in drugih nepravilnosti, povezanih s to pomočjo, ter za boj proti tem pojavom. Določila bosta tudi nadzorne mehanizme Komisije, vključno s Evropskim uradom za boj proti goljufijam (OLAF), ki ima pravico do pregledov in inšpekcij na kraju samem, ter revizije, ki jih Računsko sodišče opravi na kraju samem.
   Člen 6
   Vsako leto do 31. avgusta Komisija Evropskemu parlamentu in Svetu predloži poročilo, ki vsebuje oceno izvajanja tega sklepa v predhodnem letu. V poročilu se opiše povezava med pogoji politike, določenimi v Memorandumu o soglasju v skladu s členom 2(1), tekočo gospodarsko in proračunsko uspešnostjo Srbije ter odločitvijo Komisije o izplačevanju obrokov pomoči.
   Člen 7
   Ta sklep začne veljati na dan objave v Uradnem listu Evropske unije.

      V Bruslju, 30. novembra 2009

            Za Svet

            Predsednica

         B. ASK

      (1)  UL L 248, 16.9.2002, str. 1.

      (2)  Uredba Komisije (ES, Euratom) št. 2342/2002, UL L 357, 31.12.2002, str. 1.


title: 2012/271/EU: Sklep Sveta z dne 24. aprila 2012 o stališču Evropske unije v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

text:
               24.5.2012

               SL

               Uradni list Evropske unije

               L 134/1

         SKLEP SVETA
   z dne 24. aprila 2012
   o stališču Evropske unije v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
   (2012/271/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 196 ter člena 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Protokol 31 k Sporazumu o Evropskem gospodarskem prostoru (2) (v nadaljnjem besedilu: Sporazum EGP) vsebuje posebne določbe in ureditve glede sodelovanja na posebnih področjih, za katera ne veljajo štiri temeljne svobode.

               (2)

               Sodelovanje pogodbenic Sporazuma EGP je primerno razširiti na dejavnosti, za katere ne veljajo štiri temeljne svobode.

               (3)

               Da se omogoči to razširjeno sodelovanje, bi bilo treba Protokol 31 k Sporazumu EGP spremeniti z vključitvijo Direktive Sveta 2008/114/ES z dne 8. decembra 2008 o ugotavljanju in določanju evropske kritične infrastrukture ter o oceni potrebe za izboljšanje njene zaščite (3) v njegovo področje uporabe.

               (4)

               Stališče Unije v Skupnem odboru EGP bi moralo zato temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče Evropske unije v Skupnem odboru EGP o predlagani spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženega temu sklepu.
   Člen 2
   Ta sklep začne veljati na dan sprejetja.

      V Luxembourgu, 24. aprila 2012

            Za Svet

            Predsednik

         N. WAMMEN

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      (3)  UL L 345, 23.12.2008, str. 75.

      OSNUTEK
      SKLEP št. …/2012 SKUPNEGA ODBORA EGP
      z dne …
      o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum EGP), ter zlasti členov 86 in 98 Sporazuma,
      ob upoštevanju naslednjega:

                  (1)

                  Protokol 31 k Sporazumu EGP je bil spremenjen s Sklepom št. …/… Skupnega odbora EGP z dne … (1).

                  (2)

                  Sodelovanje pogodbenic Sporazuma EGP je primerno razširiti z vključitvijo Direktive Sveta 2008/114/ES z dne 8. decembra 2008 o ugotavljanju in določanju evropske kritične infrastrukture ter o oceni potrebe za izboljšanje njene zaščite (2).

                  (3)

                  Protokol 31 k Sporazumu EGP o sodelovanju na posebnih področjih, za katera ne veljajo štiri temeljne svobode, bi bilo zato treba spremeniti, da se omogoči razširjeno sodelovanje –

            SPREJEL NASLEDNJI SKLEP:
      Člen 1
      V členu 10 Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, se vstavi naslednji odstavek:

                     "9.

                                 (a)

                                 Pogodbenice medsebojno sodelujejo na področjih, ki jih zajema naslednji akt:

                                             —

                                                32008 L 0114: Direktiva Sveta 2008/114/ES z dne 8. decembra 2008 o ugotavljanju in določanju evropske kritične infrastrukture ter o oceni potrebe za izboljšanje njene zaščite (UL L 345, 23.12.2008, str. 75);

                                 (b)

                                 da bi dosegli cilje, določene v Direktivi 2008/114/ES, pogodbenice uporabijo ustrezne oblike sodelovanja, navedene v členu 80 Sporazuma EGP;

                                 (c)

                                 na podlagi člena 79(3) Sporazuma EGP se za ta odstavek uporablja del VII Sporazuma EGP (Institucionalne določbe), razen oddelkov 1 in 2 poglavja 3."

      Člen 2
      Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma EGP (3).
      Člen 3
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

         V …,

               Za Skupni odbor EGP

               Predsednik

               Sekretarja Skupnega odbora EGP

         (1)  UL L …

         (2)  UL L 345, 23.12.2008, str. 75.

         (3)  [Navedena ni nobena ustavna zahteva.] [Navedene so ustavne zahteve.]


title: 2014/446/EU: Sklep Sveta z dne 8. julija 2014 o imenovanju dveh italijanskih članov Odbora regij

text:
               10.7.2014

               SL

               Uradni list Evropske unije

               L 201/27

         SKLEP SVETA
   z dne 8. julija 2014
   o imenovanju dveh italijanskih članov Odbora regij

      (2014/446/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015. S Sklepom 2010/311/EU (3) je bil Roberto COTA 3. junija 2010 imenovan za člana do 25. januarja 2015.

               (2)

               Zaradi izteka mandatov Giovannija CHIODIJA in Roberta COTE sta se sprostili dve mesti članov Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za člana Odbora regij imenujeta:

               —

               Luciano D'ALFONSO, Presidente della Regione Abruzzo

               —

               Sergio CHIAMPARINO, Presidente della Regione Piemonte.

         Člen 2
   Ta sklep začne veljati na dan sprejetja.

      V Bruslju, 8. julija 2014

            Za Svet

            Predsednik

         P. C. PADOAN

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.

      (3)  UL L 140, 8.6.2010, str. 26.


title: Sklep Evropskega odbora za sistemska tveganja z dne 16. septembra 2014 o podaljšanju nekaterih rokov, določenih v Priporočilu ESRB/2012/2 o financiranju kreditnih institucij (ESRB/2014/4)

text:
               23.1.2015

               SL

               Uradni list Evropske unije

               C 22/8

         SKLEP EVROPSKEGA ODBORA ZA SISTEMSKA TVEGANJA
   z dne 16. septembra 2014
   o podaljšanju nekaterih rokov, določenih v Priporočilu ESRB/2012/2 o financiranju kreditnih institucij
   (ESRB/2014/4)
   (2015/C 22/04)
   SPLOŠNI ODBOR EVROPSKEGA ODBORA ZA SISTEMSKA TVEGANJA JE –
   ob upoštevanju Uredbe (EU) št. 1092/2010 Evropskega parlamenta in Sveta z dne 24. novembra 2010 o makrobonitetnem nadzoru nad finančnim sistemom Evropske unije in ustanovitvi Evropskega odbora za sistemska tveganja (1) in zlasti člena 3(2)(b), (f) in (g), členov 4(2) in 16(2) ter člena 17 Uredbe,
   ob upoštevanju Sklepa ESRB/2011/1 Evropskega odbora za sistemska tveganja z dne 20. januarja 2011 o sprejetju Poslovnika Evropskega odbora za sistemska tveganja (2) ter zlasti členov 19 in 20 Sklepa,
   ob upoštevanju naslednjega:

               (1)

               Splošni odbor Evropskega odbora za sistemska tveganja (v nadaljnjem besedilu: ESRB) je 20. decembra 2012 sprejel Priporočilo ESRB/2012/2 (3). Cilj priporočila je spodbuditi vzdržne strukture financiranja za kreditne institucije.

               (2)

               Za doseganje ciljev Priporočila ESRB/2012/2 so nacionalni nadzorni organi, nacionalni makrobonitetni organi in Evropski bančni organ (v nadaljnjem besedilu: organ EBA) pozvani, naj sprejmejo določene ukrepe do rokov iz oddelka 2(3) Priporočila.

               (3)

               Splošni odbor je 31. decembra 2013 sprejel sklep o podaljšanju navedenih rokov za šest do dvanajst mesecev. V skladu z revidiranim časovnim načrtom morajo nacionalni nadzorni organi, ki so odgovorni za bančni nadzor, ter nacionalni nadzorni organi in drugi organi z makrobonitetnimi pristojnostmi predložiti ESRB vmesno poročilo, ki vsebuje prvo oceno rezultatov izvajanja priporočil A(1), (2) in (3), do 30. junija 2015 in končno poročilo do 31. januarja 2016. Organ EBA bi moral prvo poročilo o spremljanju priporočila A(5) predložiti do 30. junija 2015, končno poročilo pa do 30. septembra 2015. Vendar so nekateri organi sporočili, da ne bodo mogli v celoti izpolniti obveznosti do določenih rokov.

               (4)

               Prednostni cilj ESRB je pravočasno in učinkovito preprečiti ali zmanjšati sistemska tveganja. Splošni odbor meni, da dodaten šestmesečni odlog za predložitev prvega poročila o spremljanju priporočil A(1), (2) in (3) s strani nacionalnih nadzornih organov ter dodaten devetmesečni odlog za predložitev prvega poročila o spremljanju priporočila A(5) s strani organa EBA ne bi ogrozila pravilnega delovanja finančnih trgov niti ne bi pomenila, da se navedena priporočila ne bodo izvedla.

               (5)

               Splošni odbor je zato sprejel sklep, da bo roke iz Priporočila ESRB/2012/2 za priporočila A(1), (2) in (3) podaljšal za šest mesecev, za priporočilo A(5) pa za devet mesecev ter s tem nacionalnim nadzornim organom in organu EBA zagotovil dovolj časa, da sprejmejo ukrepe, potrebne za izvajanje zadevnih priporočil –

         SPREJEL NASLEDNJI SKLEP:
   Člen 1
   Spremembe Priporočila ESRB/2012/2
   Priporočilo ESRB/2012/2 se spremeni:

               1.

               oddelek 2(3)(1) se nadomesti z naslednjim:

                           „1.

                              Priporočilo A – nacionalni nadzorni organi, ki so odgovorni za bančni nadzor, nacionalni nadzorni organi in drugi organi z makrobonitetnimi pristojnostmi ter organ EBA poročajo v skladu z naslednjim časovnim okvirom:

                                       (a)

                                       do 31. decembra 2015 nacionalni nadzorni organi, ki so odgovorni za bančni nadzor, dostavijo ESRB vmesno poročilo, ki vsebuje prvo oceno rezultatov izvajanja priporočil A(1) in (2);

                                       (b)

                                       do 31. julija 2016 nacionalni nadzorni organi, ki so odgovorni za bančni nadzor, dostavijo ESRB in Svetu končno poročilo o priporočilih A(1) in (2);

                                       (c)

                                       do 31. decembra 2015 nacionalni nadzorni organi in drugi organi z makrobonitetnimi pristojnostmi dostavijo ESRB vmesno poročilo, ki vsebuje prvo oceno rezultatov izvajanja priporočila A(3);

                                       (d)

                                       do 30. septembra 2016 nacionalni nadzorni organi in drugi organi z makrobonitetnimi pristojnostmi dostavijo ESRB in Svetu končno poročilo o izvajanju priporočila A(3);

                                       (e)

                                       do 30. junija 2014 organ EBA dostavi ESRB in Svetu smernice iz priporočila A(4);

                                       (f)

                                       do 31. marca 2016 organ EBA dostavi ESRB vmesno poročilo, ki vsebuje prvo oceno rezultatov izvajanja priporočila A(5);

                                       (g)

                                       do 30. junija 2016 organ EBA dostavi ESRB in Svetu končno poročilo o izvajanju priporočila A(5).“;

               2.

               v Prilogi se točka V.1.3.1. nadomesti z naslednjim:
               „V.1.3.1.   Časovnica

               Nacionalni nadzorni organi, ki so odgovorni za bančni nadzor, nacionalni nadzorni organi in drugi organi z makrobonitetnimi pristojnostmi ter organ EBA bodo morali poročati ESRB in Svetu o ukrepih, ki so jih sprejeli na podlagi tega priporočila, ali ustrezno utemeljiti svoje neukrepanje v skladu z naslednjo časovnico:

                           (a)

                           do 31. decembra 2015 nacionalni nadzorni organi, ki so odgovorni za bančni nadzor, dostavijo ESRB vmesno poročilo, ki vsebuje prvo oceno rezultatov izvajanja priporočil A(1) in (2);

                           (b)

                           do 31. julija 2016 nacionalni nadzorni organi, ki so odgovorni za bančni nadzor, dostavijo ESRB in Svetu končno poročilo o priporočilih A(1) in (2);

                           (c)

                           do 31. decembra 2015 nacionalni nadzorni organi in drugi organi z makrobonitetnimi pristojnostmi dostavijo ESRB vmesno poročilo, ki vsebuje prvo oceno rezultatov izvajanja priporočila A(3);

                           (d)

                           do 30. septembra 2016 nacionalni nadzorni organi in drugi organi z makrobonitetnimi pristojnostmi dostavijo ESRB in Svetu končno poročilo o izvajanju priporočila A(3);

                           (e)

                           do 30. junija 2014 organ EBA dostavi ESRB in Svetu smernice iz priporočila A(4);

                           (f)

                           do 31. marca 2016 organ EBA dostavi ESRB vmesno poročilo, ki vsebuje prvo oceno rezultatov izvajanja priporočila A(5);

                           (g)

                           do 30. junija 2016 organ EBA dostavi ESRB in Svetu končno poročilo o izvajanju priporočila A(5).“.

         Člen 2
   Objava
   Ta sklep se na dan začetka veljavnosti objavi na spletnem mestu ESRB.
   Člen 3
   Začetek veljavnosti
   Ta sklep začne veljati na dan njegove odobritve.

      V Frankfurtu na Majni, 16. septembra 2014

            Predsednik ESRB

         Mario DRAGHI

      (1)  UL L 331, 15.12.2010, str. 1.

      (2)  UL C 58, 24.2.2011, str. 4.

      (3)  Priporočilo ESRB/2012/2 Evropskega odbora za sistemska tveganja z dne 20. decembra 2012 o financiranju kreditnih institucij (UL C 119, 25.4.2013, str. 1).


Pomembno pravno obvestilo

|

52007BP0113(02)

2. Sklep Evropskega parlamenta z dne 24. aprila 2007 o zaključnem računu Evropskega centra za razvoj poklicnega usposabljanja za proračunsko leto 2005 (C6-0386/2006 - 2006/2153(DEC))

Uradni list 074 E , 20/03/2008 str. 0184 - 0186

		2.Sklep Evropskega parlamenta z dne 24. aprila 2007 o zaključnem računu Evropskega centra za razvoj poklicnega usposabljanja za proračunsko leto 2005 (C6-0386/2006 — 2006/2153(DEC))Evropski parlament,- ob upoštevanju zaključnega letnega računa Evropskega centra za razvoj poklicnega usposabljanja za proračunsko leto 2005 [1],- ob upoštevanju Poročila Računskega sodišča o zaključnem letnem računu Evropskega centra za razvoj poklicnega usposabljanja za proračunsko leto 2005 z odgovori Centra [2],- ob upoštevanju Priporočila Sveta z dne 27. februarja 2007 (5711/2007 — C6-0080/2007),- ob upoštevanju Pogodbe ES in zlasti člena 276 Pogodbe,- ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [3], in zlasti člena 185 Uredbe,- ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja [4] in zlasti člena 12a Uredbe,- ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 [5] in zlasti člena 94 Uredbe,- ob upoštevanju člena 71 in Priloge V svojega Poslovnika,- ob upoštevanju poročila Odbora za proračunski nadzor ter mnenja Odbora za zaposlovanje in socialne zadeve (A6-0097/2007),1. ugotavlja, da sta zaključna letna računa Evropskega centra za razvoj poklicnega usposabljanja za proračunski leti 2004 in 2005 naslednja:Vir: Podatki, ki jih je posredoval center - v tej tabeli so povzeti podatki, ki jih je posredoval center.(v 1000 EUR) |Izkaz prihodkov in odhodkov za proračunski leti 2004 in 2005 || 2005 | 2004 |PrihodkiSubvencije Komisije | 16418 | 13700 |Namenski prejemki | 573 | 724 |Razni prihodki | 36 | 42 |Skupaj prihodki (a) | 17027 | 14466 |Proračunski odhodki za proračunsko letoZaposleni - naslov I proračuna— Plačila | 8862 | 8579 |— Prenesena sredstva | 213 | 466 |Uprava - naslov II proračuna— Plačila | 865 | 768 |— Prenesena sredstva | 334 | 542 |Poslovanje - naslov III proračuna (razen namenskih prejemkov)— Plačila za odobritve za plačila za proračunsko leto | 2466 | 2508 |— Plačila za neporavnane obveznosti na dan 31.12.2003 | 2119 | 2702 |— Prenesena sredstva | | |Namenski prihodki (Phare in tretje države)— Plačila | 68 | 415 |— Prenesena sredstva | 505 | 309 |Skupaj odhodki b) | 15433 | 16289 |Izid proračunskega leta (a - b) | 1594 | -1823 |Saldo, prenesen iz prejšnjega proračunskega leta | 375 | -993 |Prenesena in zapadla sredstva iz leta N-1 (naslov I in II skupaj) | 111 | 56 |Zapadla odobrena sredstva, prenesena iz namenskih prejemkov (skupna odobrena sredstva naslov III) | 93 | |Izravnava prenosa iz N-1 za naslov III v zvezi s prehodom na ločena sredstva | | 3138 |Neporabljeni zneski iz predhodnega proračunskega leta, namenjeni za ponovno uporabo | | 1 |Vračila Komisiji | | 0 |Tečajne razlike | 1 | -4 |Saldo proračunskega leta | 2173 | 375 |2. odobri zaključni račun Evropskega centra za razvoj poklicnega usposabljanja za proračunsko leto 2005;3. naroči svojemu predsedniku, naj ta sklep posreduje direktorju Evropskega centra za razvoj poklicnega usposabljanja, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).[1] UL C 266, 31.10.2006, str. 28.[2] UL C 312, 19.12.2006, str. 60.[3] UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).[4] UL L 39, 13.2.1975, str. 1. Uredba, kakor je bila nazadnje spremenjena z Uredbo (ES) št. 2051/2004 (UL L 355, 1.12.2004, str. 1).[5] UL L 357, 31.12.2002, str. 72.--------------------------------------------------


title: Sklep Sveta z dne 21. decembra 1988 o sklenitvi Sporazuma v obliki izmenjave pisem v zvezi s členom 9 Protokola 1 k Sporazumu med Evropsko gospodarsko skupnostjo in Državo Izrael o uvozu konzerviranih sadnih solat s poreklom iz Izraela v Skupnost

text:
Pomembno pravno obvestilo

|

31988D0648

Uradni list L 358 , 27/12/1988 str. 0019 - 0021

		Sklep Svetaz dne 21. decembra 1988o sklenitvi Sporazuma v obliki izmenjave pisem v zvezi s členom 9 Protokola 1 k Sporazumu med Evropsko gospodarsko skupnostjo in Državo Izrael o uvozu konzerviranih sadnih solat s poreklom iz Izraela v Skupnost(88/648/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,ob upoštevanju priporočila Komisije,ker je bil dne 11. maja 1975 med Evropsko gospodarsko skupnostjo in Državo Izrael podpisan Sporazum [1];ker je treba odobriti Sporazum v obliki izmenjave pisem v zvezi s členom 9 Protokola 1 k navedenem Sporazumu in o uvozu konzerviranih sadnih solat s poreklom iz Izraela v Skupnost,SKLENIL:Člen 1V imenu Skupnosti se odobri Sporazum v obliki izmenjave pisem v zvezi s členom 9 Protokola 1 k navedenem Sporazumu med Evropsko gospodarsko skupnostjo in državo Izrael o uvozu konzerviranih sadnih solat s poreklom iz Izraela v Skupnost.Besedilo Sporazuma je priloženo temu sklepu.Člen 2Predsednik Sveta imenuje osebo, pooblaščeno za podpis Sporazuma, ki je za Skupnost zavezujoč.Člen 3Ta sklep začne veljati dan po objavi v Uradnem listu Evropskih skupnosti.V Bruslju, 21. decembra 1988Za SvetPredsednikV. Papandreou[1] UL L 136, 28.5.1975, str. 3.--------------------------------------------------


title: Sklep Izvršnega Odbora z dne 23. junija 1998 o žigosanju potnih listov prosilcev za vizum (SCH/Com-ex (98) 21)

text:
Pomembno pravno obvestilo

|

41998D0021

Uradni list L 239 , 22/09/2000 str. 0200 - 0201

		Sklep Izvršnega Odboraz dne 23. junija 1998o žigosanju potnih listov prosilcev za vizum(SCH/Com-ex (98) 21)IZVRŠNI ODBOR JEob upoštevanju člena 9 Konvencije o izvajanju Schengenskega sporazuma,ob upoštevanju člena 17 zgoraj omenjene konvencije,ker je v interesu vseh schengenskih partneric, da z medsebojnim soglasjem uskladijo svoje postopke za izdajo vizumov kot del svoje skupne politike o prostem pretoku oseb, da se prepreči, da ista oseba večkrat vloži prošnjo za vizum;v želji, da se okrepi konzularno sodelovanje z namenom boja proti ilegalnemu priseljevanju in ilegalnim omrežjem za tihotapljenje ljudi;na podlagi Poglavja VIII Skupnih konzularnih navodil [1] o konzularnem sodelovanju na lokalni ravni;ker je vzajemna izmenjava informacij med schengenskimi partnericami o dejstvu, da je bila prošnja za vizum vložena v eni od držav, sredstvo za preprečevanje večkratnih ali zaporednih prošenj;ker je vtisnjenje žiga za identifikacijo prošnje za vizum sredstvo za preprečevanje, da ista oseba vloži večkratne ali zaporedne prošnje za vizum;ker bi standardizacija prakse, kjer se žig vtisne pri vseh prošnjah za vizum, ne glede na državo, kjer so vložene, lahko pomagala pri ublažitvi neusklajenosti, do katerih utegne priti z različnimi običajnimi postopki,SKLENIL:1. Na potne liste vseh prosilcev vizuma se vtisne žig. Pristojno diplomatsko-konzularno predstavništvo, ki sprejme prošnjo, odloči o tem, ali se vtisne žig na diplomatske in službene potne liste.2. Žig vsebuje tretji prostor, ki je predviden za kodo vrste zahtevanega vizuma.3. Žig se vtisne tudi v primeru prošenj za dolgoročne vizume.4. Žig se vtisne kadar ena schengenska država predstavlja drugo schengensko državo. V tem primeru vsebuje tretji prostor, ki je predviden za kodo vrste zahtevanega vizuma tudi opombo, ki kaže, da država predstavlja drugo državo.5. V izjemnih okoliščinah, kadar je neizvedljivo vtisniti žig, diplomatsko-konzularno predstavništvo trenutno uradujočega predsedstva obvesti pristojno schengensko skupino, po opravljenem lokalnem konzularnem posvetovanju, in predloži alternativni predlog, ki se npr. nanaša na izmenjavo fotokopij potnih listov ali seznamov zavrnjenih prošenj za vizum, z navedbo razlogov za zavrnitev.6. Kot posledica zgornjih določb se spremeni točka 2 poglavja VIII Skupnih konzularnih navodil[2]:"Namen izmenjave informacij med diplomatsko-konzularnimi predstavništvi in identifikacije prošenj s pomočjo žiga ali drugega sredstva je preprečiti, da ista oseba vloži večkratne ali zaporedne prošnje za vizum pri istem diplomatsko-konzularnem predstavništvu ali pri različnih diplomatsko-konzularnih predstavništvih, medtem ko je prošnja v obravnavi ali pa po zavrnitvi prošnje.Ne glede na posvetovanje, do katerega lahko pride med diplomatsko-konzularnimi predstavništvi ter na izmenjavo informacij, ki jo lahko izvajajo, diplomatsko-konzularno predstavništvo, pri katerem je vložena prošnja, vtisne žig na potne liste vseh prosilcev za vizum, na katerem je označeno "Vloga za izdajo vizuma, vložena dne…, v…". Za besedo "dne" se vpiše šest številk (dve za dan, dve za mesec in dve za leto), drugi presledek je rezerviran za diplomatsko-konzularno predstavništvo; tretji presledek se izpolni s kodo vrste zahtevanega vizuma.Pristojno diplomatsko-konzularno predstavništvo, ki prejme prošnjo, odloča o tem ali vtisne žig ali ga ne vtisne na diplomatske ali službene potne liste.Žig se lahko vtisne tudi v primeru prošenj za dolgoročne vizume.Kadar ena schengenska država zastopa drugo schengensko državo, tretji presledek na žigu za kodo vrste zahtevanega vizuma kaže oznako "R", ki ji sledi koda zastopane države.Ob izdaji vizuma se na odtisnjen identifikacijski žig, kjer je to mogoče, pritrdi nalepka.V izjemnih okoliščinah, kadar je neizvedljivo vtisniti žig, diplomatsko-konzularno predstavništvo trenutno uradujočega predsedstva obvesti ustrezno schengensko skupino in predloži v odobritev skupine alternativni predlog, ki se npr. nanaša na izmenjavo fotokopij potnih listov ali seznamov zavrnjenih prošenj za vizum, z navedbo razlogov za zavrnitev.Vodje diplomatsko-konzularnih predstavništev lahko na pobudo predsedstva na lokalni ravni sprejmejo dodatne preventivne ukrepe, če se taki ukrepi izkažejo za potrebne."V Ostendeju, 23. junija 1998PredsednikL. Tobback[1] Glej dokument SCH/Com-ex (99)13.[2] Glej dokument SCH/Com-ex (99)13.--------------------------------------------------


title: 2011/713/: Sklep Sveta z dne 10. oktobra 2011 o nasprotovanju sprejetju osnutka direktive o spremembi Direktive 2009/43/ES Evropskega parlamenta in Sveta v zvezi s seznamom obrambnih proizvodov s strani Evropske komisije

text:
               1.11.2011

               SL

               Uradni list Evropske unije

               L 285/22

         SKLEP SVETA
   z dne 10. oktobra 2011
   o nasprotovanju sprejetju osnutka direktive o spremembi Direktive 2009/43/ES Evropskega parlamenta in Sveta v zvezi s seznamom obrambnih proizvodov s strani Evropske komisije
   (2011/713/EU)
   SVET EVROPSKE UNIJE JE –
   ob upoštevanju Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (1) in zlasti člena 5a(3)(b) Sklepa,
   ob upoštevanju Direktive 2009/43/ES Evropskega Parlamenta in Sveta z dne 6. maja 2009 o poenostavitvi pogojev za prenose obrambnih proizvodov znotraj Skupnosti (2),
   ob upoštevanju osnutka direktive Komisije o spremembi Direktive 2009/43/ES, ki ga je Komisija 15. julija 2011 v skladu s členom 5a(3)(a) Sklepa 1999/468/ES predložila Svetu v pregled,
   ker:
   Osnutek direktive, ki ga je predložila Komisija, presega izvedbena pooblastila, določena v temeljnem aktu, s tem ko od držav članic zahteva, da poročajo o svojih ukrepih za prenos v obliki korelacijskih tabel –
   SPREJEL NASLEDNJI SKLEP:
   Člen 1
   Svet v skladu s členom 5a(3)(b) Sklepa 1999/468/ES nasprotuje temu, da Komisija sprejme osnutek direktive o spremembi Direktive 2009/43/ES, ki ga je Komisija predložila Svetu v pregled v skladu s členom 5a(3)(a) Sklepa 1999/468/ES.
   Člen 2
   Ta sklep začne veljati na dan sprejetja.

      V Luxembourgu, 10. oktobra 2011

            Za Svet

            Predsednik

         A. KRASZEWSKI

      (1)  UL L 184, 17.7.1999, str. 23.

      (2)  UL L 146, 10.6.2009, str. 1.


title: Sklep Sveta (SZVP) 2015/2275 z dne 7. decembra 2015 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)

text:
               8.12.2015

               SL

               Uradni list Evropske unije

               L 322/50

         SKLEP SVETA (SZVP) 2015/2275
   z dne 7. decembra 2015
   o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 16. julija 2012 sprejel Sklep 2012/389/SZVP (1) o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR).

               (2)

               Svet je 22. julija 2014 sprejel Sklep 2014/485/SZVP (2) o podaljšanju EUCAP NESTOR do 12. decembra 2016.

               (3)

               Svet je 6. oktobra 2015 sprejel Sklep (SZVP) 2015/1793 (3), s katerim je obdobje, na katerega se nanaša referenčni finančni znesek, podaljšal do 15. decembra 2015.

               (4)

               Sklep 2012/389/SZVP bi bilo treba spremeniti tako, da bo v njem določen tudi referenčni finančni znesek za obdobje od 16. decembra 2015 do 12. decembra 2016 –

         SPREJEL NASLEDNJI SKLEP:
   Člen 1
   Člen 13(1) Sklepa 2012/389/SZVP se nadomesti z naslednjim:

      „1.   Referenčni finančni znesek za kritje odhodkov, povezanih z EUCAP NESTOR, za obdobje od 16. julija 2012 do 15. novembra 2013 znaša 22 880 000 EUR.
      Referenčni finančni znesek za kritje odhodkov, povezanih z EUCAP NESTOR, za obdobje od 16. novembra 2013 do 15. oktobra 2014 znaša 11 950 000 EUR.
      Referenčni finančni znesek za kritje odhodkov, povezanih z EUCAP NESTOR, za obdobje od 16. oktobra 2014 do 15. decembra 2015 znaša 17 900 000 EUR.
      Referenčni finančni znesek za kritje odhodkov, povezanih z EUCAP NESTOR, za obdobje od 16. decembra 2015 do 12. decembra 2016 znaša 12 000 000 EUR.“

   Člen 2
   Ta sklep začne veljati na dan sprejetja.

      V Bruslju, 7. decembra 2015

            Za Svet

            Predsednica

         C. CAHEN

      (1)  Sklep Sveta 2012/389/SZVP z dne 16. julija 2012 o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 187, 17.7.2012, str. 40).

      (2)  Sklep Sveta 2014/485/SZVP z dne 22. julija 2014 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 217, 23.7.2014, str. 39).

      (3)  Sklep Sveta (SZVP) 2015/1793 z dne 6. oktobra 2015 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 260, 7.10.2015, str. 30).


title: 2007/627/ES: Sklep Sveta z dne 28. septembra 2007 o odpovedi v imenu Skupnosti Protokola št. 3 o sladkorju iz AKP v Konvenciji AKP-EGS iz Loméja in ustreznih izjav, priloženih k tej konvenciji v Protokolu št. 3, dodanemu Prilogi V k Sporazumu o partnerstvu AKP-ES za Barbados, Belize, Republiko Fidžijske otoke, Republiko Gvajano, Jamajko, Republiko Kenijo, Republiko Kongo, Republiko Madagaskar, Republiko Malavi, Republiko Mauritius, Republiko Mozambik, Federacijo Saint Kitts in Nevis, Republiko Slonokoščeno obalo, Republiko Surinam, Kraljevino Svazi, Združeno republiko Tanzanijo, Republiko Trinidad in Tobago, Republiko Ugando, Republiko Zambijo in Republiko Zimbabve

text:
               29.9.2007

               SL

               Uradni list Evropske unije

               L 255/38

      SKLEP SVETA

   z dne 28. septembra 2007
   o odpovedi v imenu Skupnosti Protokola št. 3 o sladkorju iz AKP v Konvenciji AKP-EGS iz Loméja in ustreznih izjav, priloženih k tej konvenciji v Protokolu št. 3, dodanemu Prilogi V k Sporazumu o partnerstvu AKP-ES za Barbados, Belize, Republiko Fidžijske otoke, Republiko Gvajano, Jamajko, Republiko Kenijo, Republiko Kongo, Republiko Madagaskar, Republiko Malavi, Republiko Mauritius, Republiko Mozambik, Federacijo Saint Kitts in Nevis, Republiko Slonokoščeno obalo, Republiko Surinam, Kraljevino Svazi, Združeno republiko Tanzanijo, Republiko Trinidad in Tobago, Republiko Ugando, Republiko Zambijo in Republiko Zimbabve
   (2007/627/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Na podlagi Protokola št. 3 o sladkorju iz AKP v Konvenciji AKP-EGS iz Loméja, podpisani 28. februarja 1975, in ustreznih izjav, priloženih k tej konvenciji („Protokol o sladkorju“) v Protokolu št. 3, dodanemu Prilogi V k Sporazumu o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanemu v Cotonouju dne 23. junija 2000 („Sporazum o partnerstvu AKP-ES“) (1), se Skupnost zavezuje, da bo po zajamčenih cenah kupovala in uvažala določene količine surovega ali belega trsnega sladkorja s poreklom iz držav podpisnic AKP, za katerega se te države obvezujejo, da ga bodo dobavljale Skupnosti. Protokol o sladkorju določa možnost, da lahko Skupnost odpove Protokol v zvezi s posamezno državo AKP, posamezna država AKP pa ga lahko odpove v zvezi s Skupnostjo, z dveletnim odpovednim rokom.

               (2)

               Sedanje trgovinske določbe iz Priloge V k Sporazumu o partnerstvu AKP-ES, ki veljajo za države AKP, prenehajo veljati 31. decembra 2007. V skladu s členom 36 Sporazuma o partnerstvu AKP-ES bodo sporazumi o gospodarskem partnerstvu zagotovili nov pravni okvir za trgovino z državami AKP in nadomestili trgovinsko ureditev iz Sporazuma o partnerstvu AKP-ES. Na podlagi člena 36(4) Sporazuma o partnerstvu AKP-ES morajo podpisnice preučiti Protokol o sladkorju v okviru pogajanj glede sporazumov o gospodarskem partnerstvu. Oprostitev obveznosti Skupnosti v skladu s členom I GATT glede trgovinskih preferencialov za države AKP na podlagi Sporazuma o partnerstvu AKP-ES, odobrena na ministrski konferenci STO v Dohi 14. novembra 2001, prav tako preneha veljati 31. decembra 2007.

               (3)

               Za zagotovitev, da se uvozna ureditev za sladkor vključi v uvozno ureditev, predvideno s sporazumi o gospodarskem partnerstvu, je primerno, da se sprejmejo vsi potrebni ukrepi za prekinitev veljavnosti Protokola o sladkorju in vseh njegovih obveznosti dovolj zgodaj ob upoštevanju dveletnega odpovednega roka iz člena 10 Protokola o sladkorju.

               (4)

               Ureditve Protokola o sladkorju so bile v interesu tako držav AKP kot Skupnosti, saj so izvoznikom AKP zagotavljala prodajne možnosti na dobičkonosnem trgu, Skupnosti pa redno dobavo za rafinerije trsnega sladkorja. Vendar pa rešitev iz Protokola o sladkorju ni več mogoče ohraniti. Zaradi reformiranega trga s sladkorjem v Skupnosti in torej postopne ukinitve nekdanjega intervencijskega mehanizma, Skupnost ne bo več jamčila cen evropskim proizvajalcem sladkorja.

               (5)

               V kontekstu prehoda k liberalizaciji trgovine med AKP-ES, neomejene količine niso združljive z jamstvom cen in količin, kakor določa Protokol o sladkorju. Glede najmanj razvitih držav je neomejen dostop za sladkor načrtovan v okviru pobude „vse razen orožja“ (everything but arms „EBA“), in sicer od 1. julija 2009. Ker je začetek druge stopnje prehodnega obdobja predviden s 1. oktobrom 2009, je treba ureditev za sladkor iz EBA ustrezno prilagoditi.

               (6)

               Z odpovedjo Protokola ni vnaprej določen poznejši sporazumni dogovor med Skupnostjo in državami AKP o obravnavi sladkorja v okviru splošnih sporazumov o gospodarskem partnerstvu.

               (7)

               Zato je treba odpovedati Protokol o sladkorju v skladu s členom 10 Protokola in vsako državo AKP, ki je podpisnica Protokola o sladkorju, o tem obvestiti –

         SKLENIL:
   Člen 1
   Protokol št. 3 o sladkorju AKP v Konvenciji AKP-EGS iz Loméja, podpisani 28. februarja 1975, in ustrezne izjave, priložene k tej konvenciji v Protokolu št. 3, dodanemu Prilogi V k Sporazumu o partnerstvu AKP-ES, podpisanemu v Cotonouju 23. junija 2000, se v imenu Skupnosti odpovejo učinkom od 1. oktobra 2009 za Barbados, Belize, Republiko Fidžijske otoke, Republiko Gvajano, Jamajko, Republiko Kenijo, Republiko Kongo, Republiko Madagaskar, Republiko Malavi, Republiko Mauritius, Republiko Mozambik, Federacijo Saint Kitts in Nevis, Republiko Slonokoščeno obalo, Republiko Surinam, Kraljevino Svazi, Združeno republiko Tanzanijo, Republiko Trinidad in Tobago, Republiko Ugando, Republiko Zambijo in Republiko Zimbabve.
   Člen 2
   Predsednik Sveta se pooblasti, da imenuje osebo(-e), pooblaščeno(-e), da vlade Barbadosa, Belizeja, Republike Fidžijskih otokov, Republike Gvajane, Jamajke, Republike Kenije, Republike Konga, Republike Madagaskarja, Republike Malavija, Republike Mauritiusa, Republike Mozambika, Federacije Saint Kittsa in Nevisa, Republike Slonokoščene obale, Republike Surinama, Kraljevine Svazija, Združene republike Tanzanije, Republike Trinidada in Tobaga, Republike Ugande, Republike Zambije in Republike Zimbabveja obvesti(-jo) o odpovedi Protokola.
   Člen 3
   Ta sklep se objavi v Uradnem listu Evropske unije.

      V Bruslju, 28. septembra 2007

            Za Svet

            Predsednik

         M. PINHO

      (1)  UL L 317, 15.12.2000, str. 3, revidiran v Luxembourgu dne 25. junija 2005 (UL L 287, 28.10.2005, str. 4).


title: Sklep izvršnega odbora z dne 15. decembra 1997 o spremembi finančne uredbe o C. SIS (SCH/Com-ex (97)35)

text:
Pomembno pravno obvestilo

|

41997D0035

Uradni list L 239 , 22/09/2000 str. 0444 - 0451

		Sklep izvršnega odboraz dne 15. decembra 1997o spremembi finančne uredbe o C. SIS(SCH/Com-ex (97)35)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju členov 92 in 119 zgoraj navedene konvencije,ob upoštevanju členov 2 in 3 Sporazuma o sodelovanju med pogodbenicami Schengenskega sporazuma in Schengenske konvencije na eni ter Republiko Islandijo in Kraljevino Norveško na drugi strani,SKLENIL:Različica finančne uredbe o stroških postavitve in delovanja schengenskega C. SIS (SCH/Com-ex (93)16 Rev.) z dne 20. decembra 1996 se spremeni na naslednji način.Dunaj, 15. decembra 1997PredsednikK. Schlögl--------------------------------------------------SCH/Com-ex (93)16 Rev. 2IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju členov 92 in 119 zgoraj navedene konvencije,ob upoštevanju členov 2 in 3 Sporazuma o sodelovanju med pogodbenicami Schengenskega sporazuma in Schengenske konvencije na eni ter Republiko Islandijo in Kraljevino Norveško na drugi strani,SKLENIL:Sprejme se priložena finančna uredba o stroških postavitve in delovanja za tehnični podporni del schengenskega informacijskega sistema (C. SIS).FINANČNA UREDBAO POSTAVITVI IN DELOVANJU SCHENGENSKEGA C. SISNASLOV ISPLOŠNE DOLOČBEProračun za tehnični podporni del schengenskega informacijskega sistema v Strasbourgu, predviden v členih 92 in 119 Schengenske konvencije z dne 14. junija 1985, v nadaljevanju "C. SIS", je sestavljen iz:- proračuna za postavitev centralnega informacijskega sistema, za katerega odobri izdatke Izvršni odbor po prejemu mnenja Centralne skupine,- proračuna za delovanje, za katerega odobri letni znesek izdatkov Izvršni odbor po prejemu mnenja Centralne skupine.Proračuna za postavitev in delovanje C. SIS čim bolj upoštevata večletno tabelo proračunov za postavitev in delovanje SIS.Večletna tabela proračunov za postavitev in delovanje SIS, ki zajema najmanj tri leta, vsebuje oceno predvidenih izdatkov.Večletno tabelo proračunov za postavitev in delovanje SIS dopolni vsako leto usmerjevalni odbor za SIS, odobri pa jo Centralna skupina v prvem četrtletju koledarskega leta.1. Lastna sredstva C. SISLastna sredstva C. SIS za proračuna postavitve in delovanja sestavljajo prispevki pogodbenic in držav Sporazuma o sodelovanju, v nadaljevanju "sodelujoče države". Prispevki sodelujočih držav se določijo na podlagi njihovega deleža v skupnem BDP vseh pogodbenic in sodelujočih držav. Prispevki pogodbenic se določijo na podlagi deleža posamezne pogodbenice v okviru enotne ocene osnove DDV po členu 2(1)(c) Sklepa Sveta z dne 24. junija 1988 o sistemu virov lastnih sredstev Evropskih skupnosti.Razčlenitev prispevkov med pogodbenicami na eni in sodelujočimi državami na drugi strani se določi na podlagi deleža vsake pogodbenice in sodelujoče države v skupnem BDP vseh pogodbenic in sodelujočih držav v predhodnem letu. Razčlenitev prispevkov med pogodbenicami se ob upoštevanju prispevkov sodelujočih držav določi vsako leto na podlagi deleža lastnih sredstev vsake pogodbenice v sredstvih DDV Evropskih skupnosti, ugotovljenega pri zadnji spremembi proračuna Skupnosti za predhodno finančno leto.Francoska pogodbenica izračuna in določi prispevke pogodbenic in sodelujočih držav za posamezen proračun v francoskih frankih.2. Plačilo prispevkovVsaka pogodbenica in sodelujoča država nakaže svoje prispevke na naslednji račun:Compte Tresor PublicBanque de FranceNo 9000-3(agence centrale comptable du trésor)Vsako plačilo se vknjiži v podporni sklad v okviru proračuna Francoske republike (fonds de concours No 09.1.4 782) pri Ministrstvu za notranje zadeve kot prejemniku.3. Pristop novih državPri pristopu nove pogodbenice velja z datumom pristopa naslednje:- prispevki pogodbenic in sodelujočih držav se uskladijo v skladu z naslovom I.1 finančne uredbe,- prispevki pogodbenic in sodelujočih držav se uskladijo zaradi določitve prispevka nove pogodbenice k stroškom delovanja C. SIS z letom pristopa,- prispevki pogodbenic in sodelujočih držav se uskladijo zaradi dodelitve deleža predhodno nastalih stroškov za postavitev C. SIS novi pogodbenici. Ta znesek se izračuna v skladu z deležem sredstev DDV nove pogodbenice v skupnih sredstvih DDV Evropskih skupnosti za vsa leta, v katerih so nastali stroški za postavitev C. SIS pred pristopom nove pogodbenice. Znesek se povrne drugim državam v sorazmerju z njihovimi prispevki, izračunanimi v skladu z naslovom I.1 te uredbe.NASLOV IIPRORAČUN ZA POSTAVITEVFrancoska republika nosi vse vnaprejšnje stroške postavitve C. SIS v skladu z zakonodajo, ki ureja francoske javne finance. Zneske, določene kot prispevke posameznih držav članic in sodelujočih držav, izračuna in določi francoska pogodbenica v francoskih frankih v skladu z naslovom I.1 te finančne uredbe.1. Predvideni izdatkiV letu pred načrtovanim izvrševanjem proračuna francoska pogodbenica pripravi predlog letnega proračuna za izdatke, povezane s postavitvijo C. SIS, pri čemer čim bolj upošteva začasno večletno tabelo za postavitev in delovanje SIS. Predlog proračuna se predloži Centralni skupini v presojo in Izvršnemu odboru v sprejetje najmanj šest mesecev pred začetkom finančnega leta.Če je predlog proračuna zavrnjen, francoska pogodbenica v enem mesecu pripravi nov predlog, ki se po prejemu mnenja Centralne skupine nemudoma predloži v sprejetje Izvršnemu odboru.Ob koncu vsakega četrtletja finančnega leta Centralna skupina po prejemu mnenja pripravljalnega odbora C. SIS odobri izdatke za postavitev, pa tudi vse nepredvidene izdatke, ki so utemeljene v spremljajoči dokumentaciji.V šestih mesecih po zaključku finančnega leta francoska pogodbenica sestavi večletno tabelo izdatkov za postavitev C. SIS, ki jo Centralna skupina odobri do konca finančnega leta.Tabela se predloži Izvršnemu odboru v odobritev sočasno s predlogom letnega proračuna za izdatke postavitve C. SIS.Prispevki posameznih držav zapadejo v plačilo, ko Izvršni odbor odobri izdatke, plačajo pa se po postopku iz naslova II.2.Pogodbenice in sodelujoče države se zavezujejo pokriti vse izdatke postavitve do zneska, ki ga odobril Izvršni odbor.Pogodbenice in sodelujoče države se lahko odločijo, da bodo plačale svoje prispevke za postavitev C. SIS kot predplačilo, s katerim delno ali v celoti pokrijejo svoj predvideni prispevek.2. Način plačilaPraviloma zapadejo prispevki pogodbenic in sodelujočih držav na dan, ko francoska pogodbenica izvrši plačila.Vendar pa francoska pogodbenica zaradi zmanjšanja števila zahtevkov za plačilo pošlje zahtevke državam dvakrat na leto, to je 30. aprila in 31. oktobra, da upošteva roke držav glede njihovih obveznosti za izdatke delovanja.Francoska pogodbenica pošlje državam pismo z zahtevkom za plačilo prek imenovanih upravnih organov, o katerih je prejela podrobne informacije.V pismu so navedeni:- pravna podlaga zahtevka za plačilo,- znesek odobrenega proračuna za postavitev C. SIS,- znesek, ki ga je treba plačati za zadevno obdobje,- potrebne informacije za plačilo prispevka, predvidenega v naslovu I.2 te finančne uredbe.Pismu se priloži naslednja dokumentacija:- tabela s prikazom deležev sodelujočih držav, izračunanih na podlagi BDP, in tabela s prikazom deleža vsake države v proračunu za delovanje C. SIS glede izdatkov, ki so nastali v določenem obdobju, izračunanih na podlagi njenega deleža DDV v SIS,- kopije dokumentacije, ki jamčijo nakazilo zneska.Da bi zagotovila nemoteno nakazilo plačil, vsaka država priloži svojemu nakazilu obvestilo, ki vsebuje naslednje informacije:OBJET : versement de la quote-part 199… de l'Etat… au budget d'installation du systeme informatique SchengenMONTANT : … francsBENEFICIAIRE : Ministere de l'Intérieur, Direction des transmissions et de l'informatique(PREDMET : plačilo prispevka… (država) za leto 199… v proračun postavitve schengenskega informacijskega sistemaZNESEK : … frankovPREJEMNIK : Ministrstvo za notranje zadeve, Oddelek za prenos podatkov in informatiko)3. Financiranje s strani države, razen Francoske republikeČe pogodbenica ali sodelujoča država v dogovoru z drugimi pogodbenicami in sodelujočimi državami neposredno nosi del stroškov postavitve C. SIS, se ti izdatki razdelijo med države pogodbenice po ključu, ki ga določi francoska pogodbenica za finančno leto, v katerem nastanejo izdatki.Pogodbenica ali sodelujoča država, ki je neposredno nosila te izdatke, obvesti francosko pogodbenico, ta pa pozove pogodbenice in sodelujoče države, da plačajo prispevke, izračunane na podlagi te finančne uredbe.Francoska pogodbenica povrne izvedeno plačilo, takoj ko prejme dolgovane prispevke od drugih pogodbenic in sodelujočih držav.NASLOV IIIPRORAČUN ZA DELOVANJEFrancoska republika nosi vnaprejšnje stroške delovanja C. SIS v skladu z zakonodajo, ki ureja francoske javne finance. Zneske, določene kot prispevke posameznih pogodbenic in sodelujočih držav, izračuna in opredeli v francoskih frankih francoska pogodbenica v skladu z naslovom I.1 te finančne uredbe.1. Predlog proračuna za delovanjeV letu pred načrtovanim izvrševanjem proračuna francoska pogodbenica pripravi predlog proračuna za izdatke, povezane z delovanjem C. SIS. Predlog proračuna se predloži Centralni skupini v presojo in Izvršnemu odboru v sprejetje najmanj šest mesecev pred začetkom finančnega leta.Predlog proračuna čim bolj upošteva večletno tabelo o postavitvi in delovanju SIS.Predlogu proračuna se priloži dokumentacija o predvidenih izdatkih.Proračun sprejmejo pogodbenice soglasno.Če je predlog proračuna zavrnjen, francoska pogodbenica v enem mesecu pripravi nov predlog, ki se po prejemu mnenja Centralne skupine nemudoma predloži v sprejetje Izvršnemu odboru.V obdobju med dvema posvetovanjema ali ob nesprejetju predloga proračuna lahko francoska pogodbenica zahteva prispevke pogodbenic in sodelujočih držav ter začne začasno izvrševati proračun po dvanajstinah vse dotlej, ko se proračun za tekoče finančno leto sprejme.Francoska pogodbenica lahko Izvršnemu odboru predloži spremenjen predlog proračuna. Ta se predloži odboru v sprejetje po prejemu mnenja Centralne skupine.Vsak primanjkljaj ali presežek med finančnim letom je treba poračunati naslednje leto med izvrševanjem proračuna.2. Način plačilaPredsedstvo v ustrezni obliki obvesti vse pogodbenice in sodelujoče države o odločitvi Izvršnega odbora glede sprejetja proračuna; prispevki pogodbenic in sodelujočih držav zapadejo v plačilo takoj po obvestilu.V ta namen pošlje francoska pogodbenica vsaki pogodbenici in sodelujoči državi zahtevek za plačilo dolgovanega prispevka, predsedstvu pa kopije zahtevkov.Pogodbenice in sodelujoče države plačajo svoje prispevke v celoti do 30. aprila tekočega finančnega leta.Če pogodbenica ne izpolni svojih finančnih obveznosti do tega datuma, se uporabijo veljavni predpisi Skupnosti glede plačila obresti, ki se plačajo ob neplačilu prispevkov v zvezi s proračunom Skupnosti. Ti predpisi se smiselno uporabljajo v primerih, ko sodelujoča država svojih finančnih obveznosti ne izpolni pravočasno.Francoska pogodbenica pošlje državam pismo z zahtevkom za plačilo prek imenovanih upravnih organov, o katerih je prejela podrobne informacije, na začetku finančnega leta, v katerem se izvršuje sprejeti proračun za delovanje.V pismu sta navedena:- pravna podlaga poziva za plačilo,- znesek proračuna za delovanje, ki ga je Izvršni odbor sprejel za zadevno leto.Pismu se priloži tabela s prikazom deležev sodelujočih držav, izračunanih na podlagi BDP, in tabela s prikazom prispevka vsake pogodbenice v proračunu za delovanje C. SIS, izračunanega na podlagi njenega deleža DDV v SIS. Priloži se tudi tabela s prikazom izračuna deležev BDP in DDV v SIS za leto, v katerem naj bi nastali izdatki.Da bi zagotovila nemoteno nakazilo plačil, vsaka država priloži svojemu nakazilu obvestilo z naslednjo vsebino:OBJET : versement de la quote-part 199… de l'Etat… au budget de fonctionnement du systeme informatique SchengenMONTANT : … francsBENEFICIAIRE : Ministere de l'Intérieur, Direction des transmissions et de l'informatique(PREDMET : plačilo prispevka… (država) za leto 199… v proračun za delovanje schengenskega informacijskega sistemaZNESEK : … frankovPREJEMNIK : Ministrstvo za notranje zadeve, Oddelek za prenos podatkov in informatiko)Pogodbenice in sodelujoče države se lahko odločijo nakazati predplačilo za kritje svojih ocenjenih prispevkov za nekaj finančnih let.NASLOV IVPOTRDITEV ZAKLJUČNEGA RAČUNANa začetku vsakega finančnega leta pošlje francoska pogodbenica državam na podlagi te finančne uredbe pripravljen dokument, ki ga potrebuje Izvršni odbor za potrditev zaključnega računa za predhodno finančno leto, po prejemu mnenja Centralne skupine.Dokument vsebuje:1. Proračun za postavitev- poročilo o izdatkih, ki ga pripravi francoska pogodbenica ali, kjer je to primerno, druge pogodbenice ali sodelujoče države v skladu z določbami naslova II.3 te finančne uredbe,- znesek in razčlenitev prispevkov, ki jih vplača v podporni sklad (fonds de concours) posamezna država, in kjer je to primerno, vse neplačane zneske, ki jih treba izterjati.2. Proračun za delovanje- poročilo o izdatkih, nastalih v predhodnem finančnem letu. Ta tabela kaže primanjkljaj ali presežek v primerjavi s sprejetim proračunom v skladu z naslovom III.1 te finančne uredbe, da se lahko državam zaračunajo ali povrnejo ustrezni zneski,- znesek in razčlenitev prispevkov, vplačanih v podporni sklad, in kjer je to primerno, vse zneske, ki jih dolgujejo države.Dokument overi finančni inšpektor francoskega Ministrstva za notranje zadeve, Predsedstvo pa ga pošlje vsem pogodbenicam in sodelujočim državam.Odobritev navedenega dokumenta s strani Izvršnega odbora predstavlja potrditev zaključnega računa, ki ga predloži Francoska republika za zadevno finančno leto. Dokument se odobri v prvem četrtletju leta, ki sledi zadevnemu proračunskemu letu.Dokumentu se priloži tabela s prikazom prispevkov vsake države za naslednje finančno leto, izračunanih v skladu z naslovom I.1 te finančne uredbe.Če se država odloči, da bo svoje prispevke delno ali v celoti plačala kot predplačilo, se v dokumentu prikaže preostali znesek po odbitku dolgovanih zneskov za zadevno proračunsko leto.Ta sklep začne veljati, ko vse pogodbenice Schengenske konvencije uradno sporočijo, da je zaključen postopek, ki ga zahteva njihov pravni sistem, da takšni sklepi postanejo zavezujoči na njihovem ozemlju.--------------------------------------------------


title: 2014/331/EU: Sklep Sveta z dne 14. aprila 2014 o podpisu, v imenu Evropske unije, in začasni uporabi Sporazuma med Evropsko unijo in Republiko Sejšeli o dostopu za ribiška plovila, ki plujejo pod zastavo Sejšelov, do voda in morskih bioloških virov Mayotta, ki so v pristojnosti Evropske unije

text:
               6.6.2014

               SL

               Uradni list Evropske unije

               L 167/1

         SKLEP SVETA
   z dne 14. aprila 2014
   o podpisu, v imenu Evropske unije, in začasni uporabi Sporazuma med Evropsko unijo in Republiko Sejšeli o dostopu za ribiška plovila, ki plujejo pod zastavo Sejšelov, do voda in morskih bioloških virov Mayotta, ki so v pristojnosti Evropske unije

      (2014/331/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               11. julija 2012 je Evropski svet sprejel Sklep 2012/419/EU (1) o spremembi položaja Mayotteja v razmerju do Evropske unije, z učinkom od 1. januarja 2014. S tem dnem Mayotte ni več čezmorska država ali ozemlje in je postal najbolj oddaljena regija Unije v smislu člena 349 Pogodbe o delovanju Evropske unije (PDEU)

               (2)

               Svet je pooblastil Komisijo za pogajanje v imenu Unije o sporazumu z Republiko Sejšeli glede dostopa ribiških plovil, ki plujejo pod zastavo Republike Sejšeli, do voda in morskih bioloških virov Unije, v izključni ekonomski coni ob obali Mayotta.

               (3)

               Rezultat navedenih pogajanj je Sporazum med Evropsko unijo in Republiko Sejšeli o dostopu za ribiška plovila, ki plujejo pod zastavo Sejšelov, do voda in morskih bioloških virov Mayotta, ki so v pristojnosti Evropske unije (v nadaljnjem besedilu: Sporazum), parafiran 15. novembra 2013.

               (4)

               Da bi organi na Mayottu lahko izvajali pravila skupne ribiške politike od dneva, ko Mayotte postane najbolj oddaljena regija, je treba določiti ustrezni upravni okvir, dejavnosti nadzora in fizično infrastrukturo ter zagotoviti ustrezno krepitev zmogljivosti. To bo prav tako pomagalo pri zahtevi za izpolnitev mednarodnih obveznosti poročanja Unije.

               (5)

               Organom Mayotta, pristojnim za ribištvo, bi bilo treba zagotoviti potrebna finančna sredstva z uporabo sredstev iz pristojbin, ki jih lastniki plovil plačajo neposredno Mayottu. Takšna rešitev je primerna z ozirom na tesen odnos, ki se je razvil med ladjevjem Sejšelov in lokalno skupnostjo francoske najbolj oddaljene regije Mayotte. Ribolovno ladjevje, ki pluje pod zastavo Sejšelov, je v vodah Mayotta več let opravljalo ribolovne dejavnosti na podlagi dogovora med Mayottom in lastniki plovil, pri čemer lastniki plovil pristojbino za ribolov v vodah Mayotta plačujejo Mayottu. Da bi ohranili nadaljevanje ribolovnih dejavnosti in s tem povezane koristi za Mayotte, je primerno, da vsa plačila v zvezi z dovoljenji in ulovom na podlagi tega sporazuma neposredno koristi lokalna skupnost na Mayottu.

               (6)

               Sporazum bi bilo treba podpisati.

               (7)

               Da bi čim prej zagotovili nadaljevanje ribolovnih dejavnosti plovil Republike Sejšeli, bi se moral Sporazum do zaključka postopkov za njegovo sklenitev uporabljati začasno –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Republiko Sejšeli o dostopu za ribiška plovila, ki plujejo pod zastavo Sejšelov, do voda in morskih bioloških virov Mayotta, ki so v pristojnosti Evropske unije se odobri v imenu Unije, s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   1.   Francija je pooblaščena, da za račun svoje najbolj oddaljene regije Mayotte prejema plačila, povezana z dovoljenji in ulovom ter druge pristojbine, ki jih morajo plačati upravljavci plovil Sejšelov za pridobitev dostopa do voda in morskih bioloških virov v vodah Unije, ki se nahajajo ob obali Mayotta v skladu z določbami odstavkov 8 in 9 oddelka 1 poglavja III ter oddelka 2 Priloge k Sporazumu. Te prejemke uporabi Francija za vzpostavitev ustreznega upravnega okvira, dejavnosti nadzora, fizične infrastrukture in zagotovitev ustrezne krepitve zmogljivosti, da bi uprava Mayotta izpolnila zahteve skupne ribiške politike.
   2.   Francija Komisiji predloži podrobnosti o bančnem računu.
   3.   Na koncu vsakega leta izvajanja Sporazuma Francija pošlje Komisiji podrobno poročilo o plačilih, ki so jih izvedla plovila, ki imajo dovoljenje za ribolov, in o uporabi teh plačil.
   Člen 3
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 4
   Sporazum se uporablja začasno od datuma podpisa Sporazuma do zaključka postopkov za njegovo sklenitev.
   Člen 5
   Ta sklep začne veljati na dan sprejetja.

      V Luxembourgu, 14. aprila 2014

            Za Svet

            Predsednik

         A. TSAFTARIS

      (1)  Sklep Evropskega sveta 2012/419/EU z dne 11. julija 2012 o spremembi položaja Mayotteja v razmerju do Evropske unije (UL L 204, 31.7.2012, str. 131).